Berg (Oslo)
Berg er et boligområde i bydelen Nordre Aker i Oslo vest. Det grænser op til områderne Nordberg mod nord, Tåsen mod øst og Ullevål Hageby i sydvest. Berg har navn efter Berg gård, som ligger på et højdedrag ud mod Ullevaal Stadion. 

Berg er i hovedsageligt et villaområde, desuden findes Berg videregående skole, Tåsenhjemmet, samt Berg Station på Sognsvannsbanen. I området mellem Berg gård og Berg videregående skole findes en lille bøgeskov.

Større dele af villaområdet i Berg blv bygget i omkring 1930, og bærer præg af en til dels funktionalistisk stil, men også af en slags nybarok eller jugendaktig panelarkitektur med saddeltag. Boligområdet blev udbygget efter at [[Akersbanerne] sammen med Aker kommune i årene omkring 1920 havde foretaget store grundopkøb i Sogn, men også i nærområderne Tåsen, Nordberg og Haugerud, i forbindelse med planlægning og udvikling af det man kaldte for Sogn haveby. Nogle år senere udstykkede og solgte A/S Akersbanene grundene til finansiering af Sognsvannsbanen.

Se også
Sogn haveby

Referencer 

Nordre Aker
Kvarterer